Vízparti otthon - Hamptons - Ez az a ház
2019. május 15. írta: ezazahaz
Hampton-stílus
Mivel a napsütés csak nem akar beköszönteni, így mára – megidézési szándékkal – egy tengerparti, könnyed irányzatot hoztam. A stílus névadója a New York városától nem messze fekvő Long Islanden elterülő szakasz, amit a new yorkiak rendkívül kedvelnek. Számtalan nyári rezidencia otthona. Spontán, könnyed, laza légkörével, stílusos épületeivel, kiváló éttermeivel nem csoda, hogy csak úgy vonzza a kikapcsolódni vágyókat. A lakberendezési trend is tükrözi ezt a légkört, úgyhogy ma már nemcsak a keleti parton uralkodik a Hampton-stílus, hanem országszerte is nagy népszerűségnek örvend. Sőt, Ausztráliában is hódít. Itthon ugyan még kevéssé ismert, de csak idő kérdése, hiszen ki ne vágyna erre az életérzésre.
Lássuk, miben is áll a Hampton-stílus nagyszerűsége, hogy ragadhatjuk meg a motívumait, színvilágát, levegős, elegánsan laza hangulatát.
általában nagy alapterület jellemzi ezeket a házakat, de kis ravaszsággal becsempészhetjük akár egy kis lakásba is, hiszen az üdesége, a sok világos árnyalat optikailag növeli a teret. Amennyiben önálló házba tervezzük, érdemes figyelni az árnyékolásra, ami ez esetben a zsalugáter. Természetesen, hófehérben. Ahogy a nyílászárok is.
a padló minden esetben fa. Lehet meleg, sötétbarna, fehérre bemosott (white washed), vagy a kettő közti árnyalat. Fontos láttatni a szépségét.
(légies függönyök, hófehér textúrák)
a padlóra általában természetes anyagú szőnyeg kerül: juta, szizál, gyapjú, stb
(természetes anyagok és lélegzetelállító panoráma)
a színpaletta talán a legfontosabb elem. Fehér, méghozzá igazán friss, ropogós árnyalat. Elsősorban falakra kerül, a konyha frontjain is ez köszön vissza. A bútorok, kiegészítők egy része is fehér. Továbbá: tengerészkék, tompa, világosabb kék, szürkés világoskék, a fa árnyalatai, és puha szürkék. Feltűnhetnek még a korál törtebb árnyalatai és további kék tónusok is.
(Hamptons-tónusok)
nagy és kényelmes kanapék/fotelek határozzák meg a stílust, szinte hirdetve, hogy a kényelmet semmi nem írja felül.
valamennyi bútort a nagyvonalúság és a tengerparti üdülőhely jegyei jellemzik.
a dohányzóasztalok és egyéb kiegészítő kisbútorok fából készülnek és gyakran klasszikus darabok, akárcsak a dekoráció porcelán tárgyai. Gyakoriak a fonott, rattan kiegészítők is.
a függönyök szintén klasszikusak, fehér vagy halványszürke, természetes anyagból készültek és a földig érnek. Légies, fényáteresztő anyag mutat a legszebben.
a konyha fehér, kényelmes, tágas, szellős. A függőlámpák gyakran lámpásszerűek, karakteresek.
(fehér felületek és stílusos lámpák)
a kiegészítők szintén a tengerparti kikapcsolódást idézik: gyakran láthatók korálok, evezők, stilizált halászkiegészítők ezekben a terekben.
(ázsiai motívumok kék-fehérben)
a porcelánok, kerámiák gyakran mutatják az ázsiai forma- és motívumvilág jegyeit. Ezek aztán a textileken is visszaköszönnek. Akárcsak a florális, geometrikus és inda minták.
amiből pedig sosem elég: a párnák.
(képek:pinterest.com)
Ha közelebbről is megismernéd Hamptonst, nézd meg a Minden végzet nehéz című filmet Jack Nicholsonnal és Diane Keatonnal.
Amennyiben pedig ilyen otthont terveznél és segítség kell, fordulj hozzám.
trendek luxus otthon lakberendezés tengerpart dekoráció színkontraszt nyaraló enteriőr lakberendező hampton interior design hamptons ezazahaz funkciokalakasban
Kis otthonok, nagy ötletek
Pucér falak helyett - faldekorálás
https://ezazahaz.blog.hu/api/trackback/id/tr4514828684
ananász (1) corian (1) csinaldmagad (3) dekoráció (5) dekorációenteriőr (1) denim (1) diy (1) doityourself (1) dzsungel (1) enteriőr (5) enterior (1) enteriordesign (1) ev színe (2) ezazahaz (14) fa (1) falicsempe (2) falikép (1) farmer (1) fem (1) flamingó (1) függöny (1) funkciok (4) funkciokalakasban (7) fürdő (1) fürdőszoba (1) galériafal (1) hampton (1) hamptons (1) indigo (1) indigokék (1) interior design (15) jeans (1) kék (1) képek (1) kislakas (1) kisterek (1) kő (1) komplementer (2) konyha (1) konyha hátfal (1) korall (1) lakberendezés (15) lakberendező (3) len (1) livingcoral (1) luxus (1) novenyek (1) növények a lakásban (5) nyaraló (1) oázis (1) olvasosarok (1) ötlet (1) otthon (15) pálma (1) slatelite (1) stílusok (1) színek (1) színelmélet (1) színharmónia (6) színharmóniák (1) színkontraszt (7) színkör (2) szobanövény (1) tavasz (10) tégla (2) téglafal (1) tengerpart (1) terhatarolas (1) természet (1) termeszetalakasban (1) terszervezes (5) tetrakróm (1) textilek (2) tippek (12) trend2019 (11) trendek (9) vászon (1) viragminta (3) vízvető (1) zöld (3) zuhany (1) zuzmo (1) Címkefelhő